
                                                                          ANEXA LA HCL nr. ________ / ____________

CONTRACT DE ASOCIERE

Cap.I. PĂRŢILE CONTRACTANTE

Art.1. Prezentul contract se încheie între :

1.1. MUNICIPIUL TIMIŞOARA, prin Consiliul Local al Municipiului Timişoara, reprezentat prin Primar- dl. Gheorghe Ciuhandu şi Secretar-dl. Ioan Cojocari, cu sediul în Bv. C.D. Loga nr.1, cod fiscal nr.14756536, 
        şi
1.2. FEDERAŢIA ROMÂNĂ DE BASCHET, cu sediul în Bucureşti, Str. Vasile Conta nr.16, cod fiscal nr.4203857, cont bancar nr. RO25RNCB0285008415490001 deschis la B.C.R. UNIC, reprezentata prin d-na Carmen Tocală, în calitate de Preşedinte. 
.
Cap.II. OBIECTUL CONTRACTULUI

Art.2. Prezenta asociere are ca obiect finanţarea şi realizarea în comun, de către părţile contractante, a acţiunii de promovare şi dezvoltare a activităţii sportive, precum şi a imaginii Municipiului Timişoara, în plan naţional şi internaţional, şi asigurarea condiţiilor organizatorice şi materiale de practicare a jocului de baschet la nivel de performanţă în cadrul proiectului’’Pregătirea şi desfăşurarea Campionatului European U-18 feminin’’, în perioada 29 iulie-8 august 2010, în Timişoara . 
Cap. III. DURATA CONTRACTULUI

Art.3. Prezentul contract se incheie pe o perioadă determinată, începând cu data intrării în vigoare a hotărîrii Consiliului Local prin care s-a aprobat asocierea şi până la data de 8 august 2010.

Cap.IV. CONTRIBUŢIA  PĂRŢILOR

Art.4.Contribuţia părţilor contractante în cadrul asocierii, este următoarea: 

4.1. Municipiul Timişoara contribuie în cadrul asocierii, cu următoarele:
- o contribuţie financiară de 100.000 lei de la bugetul local, din cap.67.02. "Cultură, recreere şi religie" (67.02.05.’’Servicii recreative şi sportive’’),pentru finanţarea unor cheltuieli din bugetul necesar pregătirii şi desfăşurării Campionatului European U-18 feminin ”, în perioada 29 iulie- 8 august 2010.Toate cheltuielile solicitate a fi acoperite din contribuţia financiară a Municipiului Timişoara, sunt conforme cu manualul F.I.B.A. de organizare şi desfăşurare a acestei competiţii;
- asigură accesul şi folosinţa gratuită a Sălii Polivalente’’Constantin Jude’’(Olimpia), pentru logistica competiţiei, antrenamentele şi meciurile din programul Campionatului European U-18 feminin, în perioada 29 iulie- 8 august 2010;

- asigură pregatirea Sălii Polivalente,în limita resurselor disponibile, în conformitate cu cerinţele de logistică şi infrastructură din manualul F.I.B.A., pentru desfăşurarea în conditii optime a Campionatului European; 
- asigură transportul local pentru delegaţiile sportive, pe durata competiţiei;
4.2. Federaţia Româna de Baschet contribuie în cadrul asocierii, cu următoarele:

- are obligaţia să utilizeze şi să administreze sumele alocate de la bugetul local pentru acoperirea în mod exclusiv a cheltuielilor necesare pregătirii şi desfăşurării Campionatului European U-18 feminin ”, în perioada 29 iulie- 8 august 2010, conform prevederilor legale, şi numai în scopul pentru care a fost încheiată prezenta asociere;

- să folosească Sala Polivalenta numai în vederea derulării proiectului ’’Pregătirea şi desfăşurarea Campionatului European U-18 feminin ’’ , în perioada 29 iulie- 8 august 2010;
- să promoveze imaginea Municipiului Timişoara şi a Consiliului Local al Municipiului Timişoara în toate materialele de promovare şi evenimentele media şi prin afişarea vizibilă a suporturilor  promoţionale (siglă, banner etc.) ale Consiliului Local Timişoara şi a Municipiului Timişoara în incinta sălilor de joc ;

Cap.V. MODIFICAREA CONTRACTULUI
Art.5.Modificarea contractului poate interveni prin acordul de vointă exprimat al părţilor, prin act adiţional. 

Cap.VI. INCETAREA CONTRACTULUI
Art.6. Încetarea prezentului contract poate avea loc în următoarele cazuri :

1. la împlinirea termenului pentru care a fost încheiat;

2. înainte de expirarea termenului, prin acordul comun al celor doua părţi, la iniţiativa uneia dintre acestea, cu restituirea sumelor alocate de la bugetul local ;

3. pentru neîndeplinirea sau îndeplinirea necorespunzătoare a clauzelor prezentului contract. În această situaţie sumele alocate de la bugetul local şi neutilizate vor fi restituite bugetului local.
4.dacă se constată că sumele alocate din bugetul local nu sunt administrate corespunzător, în conformitate cu prevederile prezentului contract şi a prevederilor legale în vigoare, situaţie în care F.R.Baschet are obligaţia restituirii acestora la bugetul local.

Cap.VII. CLAUZE SPECIALE
Art.7.(1) Activitatea financiară a Federaţiei Române de Baschet, cu privire la modul de cheltuire a sumelor alocate de Municipiul Timişoara, va fi controlată de către comisia numita prin Dispozitia nr.777/2010, a Primarului Municipiului Timisoara.

În acest sens, Federaţia Română de Baschet va pune la dispoziţia Municipiului Timisoara, toate documentele legate de sumele alocate de la bugetul local proiectului ’’ Pregătirea şi desfăşurarea Campionatului European U-18 Feminin’’. 

          (2) Serviciul Audit Public Intern din cadrul  Primăriei Timişoara va audita modul de derulare al contractului în conformitate cu legislaţia specifică activităţii de audit public intern, structura sportivă  punând la dispoziţie întreaga documentaţie solicitată.

Art.8. Municipiul Timişoara nu preia şi nu răspunde în nici un fel de eventuale debite sau obligaţii financiare sau de altă natură ale Federaţiei Române de Baschet, contracte încheiate anterioare intrării în vigoare a prezentei hotărâri.

Cap.VIII. LITIGII

Art.9. Eventualele litigii care s-ar putea ivi în legatură cu acest contract vor fi soluţionate mai întâi pe cale amiabilă, iar dacă părţile nu cad de acord, acestea vor fi soluţionate  de instanţele de judecată competente din punct de vedere teritorial şi material. 
Prezentul contract a fost incheiat in 4 exemplare, câte două pentru fiecare parte contractantă. 

MUNICIPIUL TIMISOARA,          
  FEDERAŢIA ROMÂNĂ DE BASCHET,

           PRIMAR,                                                                   PRESEDINTE,

GHEORGHE CIUHANDU                                            CARMEN TOCALĂ
           SECRETAR,

